作者:袁朗
標題:相和歌辭：飲馬長城窟行
內容:朔風動秋草，清蹕長安道。長城連不窮，所以隔華戎。規模惟聖作，荷負曉成功。鳥庭已向內，龍荒更鑿空。玉關塵卷靜，金微路已通。湯徵隨北怨，舜詠起南風。畫野功初立，綏邊事雲集。朝服踐狼居，凱歌旋馬邑。山響傳鳳吹，霜華藻瓊鈒。屬國擁節歸，單於款關入。日落寒雲起，驚沙被原隰。零落葉已寒，河流清且急。四時徭役盡，千載干戈戢。太平今若斯，汗馬竟無施。惟當事筆研，歸去草封禪。